text: Nagu hollandi päritolu kirjanik-filosoof-teatrimees Pieter De Buysser, nii on ka belgia visuaalkunstnik Hans Op de Beeck äärmiselt mitmekülgne loovisik, kes endale žanrilisi piiranguid ei sea. Meeste ühistöö «Book Burning» («Raamatupõletamine») koosneb sisuliselt kahest eraldiseisvast kunstiteosest: De Buysseri loodud muinasloost ning Op de Beecki meisterdatud salapärasest kirstust, mis omavahel lavastuses kokku kõlama hakkavad ning üheskoos hoopis uue, kolmanda kunstitöö autoriteks saavad. Lugu ja kirst loovad muinasjutulise maailma, kus seikleb žanrimutant Transformatadoor, kes on ühtaegu nii lugu kui tegelane kui kunstiteos iseeneses.